Academia de Studii Economice din București

**ANUNȚ**

Academia de Studii Economice din București organizează concurs pentru ocuparea postului **Expert catalog cursuri format digital** **– 14 posturi** în cadrul proiectului „**Îmbunătățirea calității proceselor didactice online și on site prin dezvoltarea unui sistem de securitate, identificare și autentificare în spiritul respectării deontologiei și eticii academice**”, CNFIS-FDI-2021-0039.

| **Nr.****post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1 | Expert catalog cursuri format digital | 6 luni | 10 ore |

**A.** Pentru participarea la concurs, candidații trebuie să îndeplinească următoarele **condiții generale și condiții specifice**:

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:** doctorat
2. **domeniul studiilor:** -
3. **vechime**: minim 5 ani în învățământul superior
4. alte condiții specifice (cunoaşterea unei limbi străine, cunoştinţe operare PC, carnet conducere, alte abilităţi şi deprinderi, etc.):
* cunoaşterea unei limbi străine;
* capacitate de lucru în echipă;
* rezistență la stres;
* spirit de inițiativă.

**3. Atribuții post:**

1. Dezvoltarea și implementarea unei cercetări cantitative la nivelul angajatorilor absolvenților ASE cu privire la percepțiile și nevoile de pregătire a studenților în cadrul programelor de studii universitare;
2. Adaptarea planurilor de învățământ ale programelor de studii universitare de licență și masterat la cerințele identificate la nivelul mediului socio-economic;
3. Revizia și actualizarea fișelor disciplinelor aferente planurilor de învățământ ale programelor de studii universitare de licență și masterat, în conformitate cu nevoile identificate la nivelul angajatorilor, în vederea îmbunătățirii calității activității didactice și a performanței profesionale a absolvenților;
4. Participare la elaborarea catalogului digital de cursuri cu descrieri ale programelor de studii universitare de licență și masterat la nivel de facultăți și universitate.

**B.Concursul va consta în:**

1. **Evaluarea dosarelor de selecție**
2. **Interviu**: interviu structurat
* *data şi ora desfăşurării*: se vor comunica concomitent cu afişarea rezultatelor la evaluarea dosarelor de selecție;
* *locul desfăşurării*: se va comunica concomitent cu afişarea rezultatelor la evaluarea dosarelor de selecție.

Probele sunt eliminatorii, punctajul minim obținut la fiecare probă fiind de 50 de puncte.

**C.Tematica și bibliografia**

1. **Tematica:**
2. Rezultate ale învățării și competențele absolvenților studiilor universitare de licență și masterat;
3. Relația curricula universitară – discipline – rezultate ale învățării – competențe de specialitate și transversale.
4. **Bibliografia:**
5. Bergan, S. and Danian, R. Higher education for modern societies: competences and values, 2010. Council of Europe Publishing.
6. Lokhoff, J. și alții, 2010. A Guide to Formulating Degree Programme Profiles. Universitatea Deusto, Bilbao.
7. Kettunen, J. Kairisto-Mertanen, L și Penttila; T., ¨ Innovation pedagogy and desired learning outcomes in higher education, 2013. În: *On the Horizon*, vol. 21, nr. 4, pp. 333-342, DOI 10.1108/OTH-08-2011-0024, Q Emerald Group Publishing Limited, ISSN 1074-8121;
8. European Commission. *Education and training 2020*. Disponibil la: <https://ec.europa.eu/education/sites/education/files/document-library-docs/et2020_mandates_2018-2020_final.pdf>;
9. Legea Educaţiei Naţionale nr. 1 din 2011,cu modificările și completările ulterioare.

**D.** Componența dosarului de concurs:

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității;
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate sau declarația pe propria răspundere că este apt clinic pentru participarea în echipa de proiect CNFIS-FDI-2021-0039.
7. Curriculum vitae în format european (www.cveuropean.ro/cv- online.html) – semnat și datat pe fiecare pagină.
8. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor cu acestea.

**E.** Date de contact:

Dosarele de concurs se vor depune până la data de 03.06.2021, ora 14.00, la Registratura ASE.

Persoana de contact: Oana Elena Vlădoiu - telefon: 0728881147/ int. 204, e-mail: oana.vladoiu@ase.ro

**F.** Calendarul concursului:

|  |  |  |
| --- | --- | --- |
| **Nr. crt.** | **Activități** | **Data** |
|  | Publicarea anunțului | 27.05.2021 |
|  | Depunerea dosarelor de concurs ale candidaților la Registratura ASE | 28.05.2021-03.06.2021 |
|  | Selecția dosarelor de către membrii comisiei de concurs | 04.06.2021 |
|  | Afișarea rezultatelor selecției dosarelor | 04.06.2021 |
|  | Depunerea contestațiilor privind rezultatele selecției dosarelor | 07.06.2021 |
|  | Afișarea rezultatului soluționării contestațiilor | 07.06.2021 |
|  | Susținerea interviului | 08.06.2021 |
|  | Comunicarea rezultatelor după susținerea interviului | 08.06.2021 |
|  | Depunerea contestațiilor privind rezultatul interviului | 09.06.2021 |
|  | Afișarea rezultatului soluționării contestațiilor | 09.06.2021 |
|  | Afișarea rezultatului final al concursului | 09.06.2021 |
|  | Numire pe funcție | După aprobarea în BCA a rezultatelor concursului |

Data: 26.05.2021

Responsabil de proiect,

Prof. univ. dr. Roxana Sârbu